El dia festiu de la Mare de Déu de l’Assumpció conclourà amb el Musical “Las Vegas”
2025-07-24

La festivitat de la Mare de Déu de l’Assumpció, el 15 d’agost, tindrà com a protagonista la tradició i la música a Burjassot. El dia començarà a les 10.00 h, amb l’arreplega de les clavarieses que, una hora més tard, sobre les 11.00 hores, es reuniran en la Plaça d’Emilio Castelar (Ajuntament) amb els clavaris de Sant Roc i la resta de clavaries per a anar a arreplegar a la clavariesa Major, Eva Mª Campos González.

Després, s’iniciarà el cercaviles fins a la Parròquia de Sant Miquel on tindrà lloc la Missa Major en honor a la Mare de Déu, a les 12.00 hores. A continuació, novament en cercaviles, es dirigiran al carrer Pintor Goya on tindrà lloc, sobre les 14.00 hores, la mascletà a càrrec de la Pirotècnia Nadal Martí.

De vesprada, a les 20.00 h, es farà el volteig de campanes i es dispararan les 21 salves que anunciaran la festa de Sant Roc. Després començarà la processó de la Mare de Déu de l’Assumpció, amb l’acompanyament musical de l’Agrupació Musical Los Silos. En finalitzar la processó, de nou la pirotècnia Nadal Martí, dispararà un ramellet de focs artificials.

Per a posar el fermall d’or a la jornada festiva, a les 23.30 h, arribarà el Musical Las Vegas. El musical, patrocinat per la Regidoria de Festes. I, per a acabar el dia, serà el torn del DJ burjassoter Iván Granero. Les dos actuacions seran a la Plaça d’Emili Castelar.